DEMOGRAFSKI PROBLEMI U ENCIKLICI 
„POPULORL'M PROGRESSIO“ 

Đr Jordan KUNICId 


Pavao VI dotaknuo se problema u svojoj enciklici o laiviiku nu- 
loda od 26. ožujka 1967. u br. 37. Radi se o poznatoj činjenici nerazmje¬ 
ra između broja ljudi ili velikog porasta broja rođenih, s jedne strane, 
i nedovoljnog rasta proizvodnje ili sredstava za život, s druge strane. T'i 
se odnosi i na čitav svijet i na, barem neke, siromašne zemlje. Poznalo 
je kako je tekst Pavlove enciklike bio povodom da su neke revije i no¬ 
vine donijele senzacionalne tvrdnje o tome kako Je Pavao VI usvojio 
i'ćidikalno rješenje, tj, prepustio pitanje državi i roditeljima, ne osuđu¬ 
jući više nikakvo ograničavanje porođaja. Tako je npr. pisala lalijansk.t 
revija F.poca od 16. IV 1967. na str. 21. Prema tome je posve opravdano 
pitanje: Da li je Crkveno učiteljstvo izmijenilo .svoje gledište? Je li ba¬ 
rem malKo »otvorilo vrata« protuprirodnoj antikoncepciji? Ili je možda 
Pavao VI anticipirao svoju dugo očekivanu riječ o tom pitanju? 


ODGOVOR 

Mogu reći da nemam što opozvati niti promijeniti u iznesenom rje¬ 
šenju o pitanju u BS, 1965, str. 83—91, kao i BS, 1966, str. 404—>12. 
Međutim, budući da se pitanje postavlja u vezi sa spomenutim tekstom 
enciklike-, potrebno je podvrći analizi taj tekst, provesti neku vrstu tek¬ 
stualne kritike. 

A prije svega treba se postaviti na određeno gledište. Uokviriti pi¬ 
tanje. Je li to pitanje pretežno socijalne ili moralne naravi? Odgovor 
ćemo naći u enciklici Mater et Magistra Ivana XXIII od 15. V 1961. Du¬ 
binski uzrok svim krizama nalazi se u duhovno-moralnira zasadama, u 
nijekanju općeob\'ezatnog i nužnog moralnog zakona za sve ljude (bj 
205—211), u nijekanju Boga kao vrhovne instance, u nezasitnoj žudnji 
za nasladama u traženju zadovoljstva i užitka (br. 235) itd. I rješenje 
kriza treba tražiti u moralnim vrednotama, tj. da ljudi ne skreću s pra¬ 
voga puta, puta dobra ili kreposti, da ne postupaju protiv razuma pros- 
svijetljena vjerom, tj. protiv moralnih norma. Takvim, naime, postup¬ 
kom ljudi postupaju i protiv društvenog značenja svoje naravi i, zato, 
protiv same Božje zamisli (br. 199). 



S tog gledišta treba promatrati i tekst enciklike Pavla VI. Bit će 
nam jasno da u tekstu nema ni najmanjeg temelja nekoj panici, kao da 
bi Pavao VI naučavao nešto protiv tradicionalne nauke. Na to je upozo¬ 
rio i L' Osservaiure Romano od 19. IV 1967, izazvan upravo tolikim neis¬ 
pravnim tumačenjima teksta. Mnogi, naime, žele Papina naučavanja a- 
komodirati svojim subjektivnim nazorima, a ne obratno: preispitivati 
svoja mišljenja u svjetlu Papinih naučavanja. 

Zato i u ovom pitanju shvatimo potrebu da zakone prirode, od 
nosno volju Stvoriteljevu, postavimo iznad svega. Da se pravilno shvati 
gledište Crkve u vezi s reguliranjem porođaja, potrebno je, osim ispra\- 
nili načela, posjedovati i ekvilibriranost osjećaja, nadasve pak dobro na¬ 
kanu, jer »ako nema iskrene nakane prepustiti Stvoritelju da on slobod¬ 
no vrši svoj plan, ljudski će egoizam neprestano pronalaziti nove soliz- 
me i smicalice da ušutka, ako je to moguće, savjest a da nastavi zloiipo- 
irebom« — rekao je Pijo XII (u izd. Lltz-Groner, br. 4804). 

Tekst enciklike. U tekstu se ponajprije konstatira da doista posto¬ 
ji demografski problem, naime: pučanstvo se umnaža brže, a prirodna 
raspoloživa sredstva za egzistenciju ne mogu taj tempo slijediti. Koncil 
upozorava na mogućnost da se iz te činjenice izvedu krivi zaključci, npr. 
da se odustane od traženja raznih rješenja, kao da su svi putevi zatvu- 
leni; ili da se prepusti nekom pesimističkom osjećaju i Čeka rasulo 
čovječanstva zbog neodržive unutarnje kontrtidlkcije između prenapu¬ 
čenosti i defekta sredstava za egzistenciju, kao što su hrana, stan i si. 

Treba posegnuti za rješenjima. Kojima? Svakako je krivo rješenje, 
usvojeno ud nekih, u tom da sc posluže radikalnim sredstvima, protu¬ 
prirodnim planiranjem porođaja, konkretno: abortusom, umjetnom ste¬ 
rilizacijom, umjetnim antikonccpcijskim sredstvima itd. Papa naziva te 
mjere u-adikainima« jer su bezobzirne, nc vode računa o pravu na život, 
o dostojanstvu ljudske osobe, a to su temeljne vrednote ljudskoga ži¬ 
vota. Temeljna je vrednota i obzir prema zakonima Stvoriteljevim, u.sa- 
denima u zakonitosti prirodnog procesa rađanja, i te se »radikalne mje¬ 
re« protive i tim zakonima. 

I država je pozvana da traži rješenja. Uvijek i samo u okviru svoje 
kompetencije. Ona nije ovlaštena da intervenira na način koji vrijeđa 
čovječje dostojanstvo, da postupa protiv prirodnog moralnoga zakona 
ili protiv pravedne slobode bračnog para. Pravo na brak i pravo na ra¬ 
đanje djece spadaju u ona prirodna, neotuđiva prava bez kojih je ne- 
itK^će spasiti ljudsko dostojanstvo i ljudsku čast. Prema tome, država 
će tražiti prostor za sebe u tom pitanju da ne dira u one vrednote iznad 
sebe, koje ona mora poštivati. Unutar toga prostora pozvana je da sa 
svoje strane pomogne u rješavanju tc^a problema. Izvan svake je sum¬ 
nje da se država može i mora pobrinuti da se šire prikladne informaci¬ 
je npr. o higijeni braka, o potrebi priprave za brak, da pomaže bračni 
par u ekonomskim, stambenim i drugim teškoćama, da upozorava one 
koji sele sa sela u grad na teškoće gradskoga života itd. 

Sta se tiče roditelja stvar je poznata. Oni su doista pozvani da u 
krajnjoj liniji odluče o broju djece, ali nijesu gospodari da odlučuju 
samovoljno o načinu kako će taj broj djece postići, jer ako je cilj do¬ 
bar, ne slijedi da je i sredstvo dobro. Roditelji nijesu ovlašteni tumačiti 

prirodni moralni ni Božji zakon kako ini se pruliiije. Kada iražc način 
kako će ostvariti taj plan o broju djece, moraju formirati svoju savjosi 
u skladu s Božjim zakonom kako ga autentično tumači Crkva. U svjetlu 
i u snazi toga zakona uvidjet će da nose veliku odgovornost pred Bo¬ 
gom, pred Crkvom, narodom i čovječanstvom ako se puste da ih vodi 
egoizam, žudnja za užitkom a zapostave interese zajedničkog dobra na¬ 
roda i čovječanstva. Istina, prihvatiti se odgoja djece znači prihvatiti 
znatan teret na leđa, ali kršćanski roditelji nijcsu nikada sami, oni mo¬ 
raju biti uvjereni da će im Bog pomoći u nošenju dužnosti bračnoga 
života, a prehrana i odgoj djece bez sumnje spadaju u te dužnosti. 

U skladu s tradiciotmlniin )iaučavanjem Crkve. Naveo sam tekst en¬ 
ciklike Pavla VI nekako u parafrazi. Te ideje ćemo naći i u ostalim d»i- 
kumentima Crkvenog učiteljstva. 

Lav XIII piše: »Nijedan ljudski zakon ne smije bilo kakvim nači- 
■om stegnuti glavni cilj ženidbe. Ovaj je cilj ustanovljen na početku, i 
to Božjom vlašću prema riječima; Rastite i množite se« (Ranim uovti- 
rum, br. 91. Istina, tekst Lava XIII više gleda na prvobitno pravo na 
ženidbu i na sam cilj sklapanja ženidbe a manje na način kako se laj 
cilj postizava, ali u tim riječima dovoljno je naglašen suverenitet pro- 
kreacije nad čovječjom samovoljom ili težnjom za nasladama. 

Pijo XI naglašava kako se ne smije izigravati priroda ili izopačiva¬ 
li bračni čin. Nema razloga koji bi opravdavao čin protiv prirodnog u- 
ređenje stvaralačke roditeljske snage. Ni poziv na užitak, ni ekonomski, 
ni stambeni, ni drugi razlozi nijesu u stanju učiniti da čin koji je protiv 
prirode bude opravdan, jer on je u sebi nečastan i zao« (Časti conntibii 
od 31. XII 1930. kod Denz br. 3716). Postupak roditelja koje vodi samo 
želja za nasladom a pozitivnim činom isključuju porod, Papa naziva 
»facinorosa licentia« — zločinačka sloboština. 

Pijo Xn nastavlja u istom smislu. A ide i dalje. On tumači nauku 
Pija XI kao zahtjev prirodnog i Božjeg zakona. Ta će nauka važiti uvi¬ 
jek. Onemogućiti prokreativnu ljubav protuprirodnim činom od strane 
roditelja predstavlja nešto sramotno i u biti nečasno (u izd. Savignat- 
-Utz-Groner, br. 1129). Svako onesposobljavanje prokreativne moći ili 
prokreaktivnoga roditeljskog čina zaslužuje osudu, jer nijedan čovjek 
nema prava zadirati u Božja prava usađena u prirodu (ist. mj., br. 161; 
1129; 1140; 5491; 5421 itd). Isti Pijo XII izrazio je nadu da če napredak 
medicine usavršiti Knaus-Oginovu metodu (ist. mj., br. 1184), tako dci 
postane sigurnijom, ali svakako treba odbaciti svako radikalno rješenje, 
svaku radikalnu mjeru, kao što je eugenička sterilizacija, rasizam, in¬ 
ternacija nekih osoba da im se onemogući sklapanje ženidbe, preventiv¬ 
na i abortivna sredstva i si. (ist. mj., br. 1202—1209). Ono što se uvijek 
osuđuje jest onaj pozitivni zahvat, ono samoniklo Čovječje pusizanje u 
prirodni proces stvaralaštva u muževljevu ili ženinom organizmu. 

Ni Ivan XXHI ne govori protivno. Priznaje teškoću problema, ali 
odbija sva radikalna rješenja, osuđuje upotrebu sredstava koja su u su¬ 
protnosti s čovječjim dostojanstvom. A tih se sredstava ne stide oni koji 
život svode posvema na materiju (Mater et Magistra, br. 191), Bračni 
čin mora se vršiti u skladu sa svetim, nepromjenljivim i nepovredivim 

Božjim zakonima. A ove svatko mora priznavati i opsluživati (ist. mj. 
br. 193). 

Pavao VI još kao kardinal (vidi V Osservatore Romana od 28— 2'^ 
IX 19.33) piše da svaki atentat na život na putu od roditelja do kolijev¬ 
ke treba smatrati zločinom. I taj se zločin ne može opravdati poziva¬ 
njem na vlast, na ekonomske ili eugeničke razloge. Još više: nazvat će 
mo atentatom ne samo direktno ubojstvo, nego i izigravanje prirodv 
< »fraus contra intentiones naturao quae Creatoris volunlatem e-spri 
munt«). Pavao VI odbacio je svaku artificioznu kontrolu porođaja kao 
postupak protiv razuma (u govoru pred OUN dne 4. X 1965). 

II vatikanski koncil nije iznio protivne nauke. 0 tome sam napi¬ 
sao odužu studiju u D. Thomas, Piacenza, 1—2 (1967), str. 81—107. Htio 
bih naglasiti ono što sam pisao u BS god. 1966, str 412, naime, da iv 
Pavao VI proglasio tradicionalnu nauku kao važeću i upozorio da se nit 
ko ne usudi protivnu nauku izlagati, braniti i si, dok, možda, njemu 
savjest ne bude diktirala da odredi druge norme ili pokaže na druge 
smjernice. To je rekao Pavao VI dne 23. VI 1964, a s istom idejom II 
vatikanski koncil završava br. 51 u pastoralnoj konstituciji Gaudiiim n 
•'pes. 

Ima pisaca koji se pozivaju na činjenice da postoje protivna miš¬ 
ljenja nekih teolo.ških pisaca. Tu sam smicalicu davno odbacio, jer je 
nju odbacio i Pavao VI i Koncil u navedenim kategoričkim tvrdnjama 
Uostalom, i najsuvremeniji teološki pisci upozoravaju da ra.spravljanje 
među teolozima ne predstavlja sigurnu normu za formiranje savjesti 
vjernika. Teološke su rasprave u sferi ideja, teorije, a praktične norme 
dolaze od Crkvene učiteljske vlasti. Tako misli i B. Haring, pa zaključu¬ 
je da treba ozbiljno i u duhu poslušnosti čekati riječ Pape, a nikako ne 
anticipirali njegov sud (u djelu: Padre Haring risponde, 1966, str. 861 

Određivanje uloge državne vlasti i roditelja. Ovo je potrebno po¬ 
bliže označiti, jer tekst enciklike o ingerenciji državne vlasti i roditelja 
pruža prigodu krivim tumačenjima. 

Sto mogu državne ili javne vlasti? Govorimo s religiozno-moral 
nog gledišta, još konkretnije: govorimo o tumačenju teksta Pavlove en¬ 
ciklike. Ni ideja o ulozi roditelja i vlasti nije nova. U konstituciji Gau- 
dium et spes, br. 50—51, isto tako u noti br. 14, kasnije u br. 87 § 2, 
Koncil govori da javne vlasti imaju pravo i dužnost izdavati društveno 
-obiteljske zakone, npr. izdavati zakone u vezi sa seljenjem stanovniš¬ 
tva u gi'ad, obavještavati o demografskoj situaciji, o potrebama države 
promulgirati zakone da se promiče proizvodnja tako da bude kruha za 
sve. Tradicionalna je nauka da država ima prava zahvatiti i u privatno 
vlasništvo eksproprijacijom, nacionalizacijom, poreskim zakonima i si., 
o čemu se govori na drugim mjestima. 

Javne vlasti, govori tekst Pavlove enciklike, neka interveniraju »u 
okviru svojih kompetencija«. Komentar tih riječi nalazi se u konsti¬ 
tuciji Gauđiiiin et spes br. 87. Koncil upcaorava javne vlasti neka odba¬ 
ce rješenja koja su u suprotnosti s moralnim zakonima, npr. neka ne 
ograničavaju pravo na ženidbu ili na izbor bračnog druga. Kako će po¬ 
zitivno pomagati rješavanju demografskog problema? Olakšavati najmo- 
ve. pomagati gradnju stanova, olakšavati porez, spremati mlade da oz- 

biljno shvate bračni život, razuvjeravati opterećene nasljednim bolesti¬ 
ma da ne stupaju u brak itd. Uvijek i samo dopuštenim, plemenitim 
sredstvima. Život je uzvišena, sveta stvar, i čovjeku nije dopušteno s. 
njim raspolagati ili izigravati njegove zakone. 

U istom svjetlu određuju se i prava roditelja. Treba razvijati »od¬ 
govorno očinstvo i materinstvo«. U čemu se sastoji to »odgovorno očin¬ 
stvo«? U negativnoj fazi ono se sastoji u tome da se očinstvo-materin- 
stvo ne preuzima na bazi biološko-nagonskih, egoističkih poriva, nego 
da se nadilazeći biološke momente u psihičkom skladu nađe suglasnost 
u svijesti moralno-kršćanske odgovorne odgovornosti. Prema tome, u 
pozitivnoj fazi to odgovorno očinstvo-materinstvo preuzeto je u savjesti 
formiranoj prema Božjem zakonu, u svjetlu autentičnoga crkvenog tu 
inaćenja a u punini pouzdanja u Božju pomoć. 

Pijo XII snažnu je naglasio da pravo služenja bračnim činom ne 
prelazi granice ciljeva bračnog prava, tj. predmet i domet toga prav.i 
određen je od zakona prirode a ne ovisi o ljudskoj volji, nego se mora 
prosuđivati prema prirodnom usmjerenju, a to je ponajprije rađanje- 
i odgajanje djece (nav, mj., br. 4785). Ne ovisi, dakle, o volji roditelja 
kuko će se služiti bračnim pravom. Oni se moraju ravnati prema onome 
što priroda namjerava i kako priroda poučava. 

To isto tvrdi i II vatikanski koncil u konstituciji Gatidhim et spes 
br. 50. Smisao ili raison d' etere obiteljskog života uzima se iz promatra¬ 
nja prokrcativne roditeljske snage. Tom snagom oni sudjeluju s Bogom 
u njegovoj stvaralačkoj ljubavi. Roditelji će slobodno odlučiti o broju 
djece, o vremenu služenja bračnim pravom, ali njegov sud uvijek će 
biti obilježen osjećajem odgovornosti pred Božjim zakonom, u posluš¬ 
nosti Crkvenom učiteljstvu, prema njegovu autentičnom tumačenju u 
svjetlu evanđelja. Ne smije slijediti nijedno tumačenje koje bi bilo u 
suprotnosti s moralnim zakonom. Općenito govoreći: neka nitko ne širi 
bilo kakva nova rješenja pitanja, osim ukoliko se ova slažu s naučava- 
njem Crkve CGantliiiiii et spes, br. 51; 87). 

Neka rješenja ili smjernice za rješavanje prohlcnia. Prije svega 
neka se ne stvara panika o nerjeSivosti teškoće toga pitanja. Odnos iz¬ 
među prirasta stanovništva i zaliha sredstava za egzistenciju čovječan¬ 
stva ne predstavlja ozbiljnih teškoća, osobito ako se uvede bolji soci¬ 
jalni red, pa se posjed zemlje pravednije razdijeli (Mater et Magistru, 
br. 188; Gaudiitni et spes, br. 87). Pri tome je potrebna prije svega neka 
međunarodna .suradnja. 

Nema razloga za paniku ni dramatizaciju, jer priroda i dalje osta¬ 
le neiscrpno rodna, a čovjek posjeduje dovoljno znanja da obilne daro¬ 
ve prirode obrati u svoju životnu korist. Sudjelovanjem razvijenih na¬ 
roda, oni slabije razvijeni čekaju da budu poučeni u suvremenoj teh¬ 
nici produkcije, a ona će im pružiti i obilnija sredstva za egzistenciju 
(Mater ei Magistra, br. 189). 

A hoće li čovjek uspjeti toliko prodrijeti u zakone prirode da će 
pronaći ispravnu metodu regulacije porođaja a da ne vrijeđa prirodne 
zakone? Pavao VI više je puta ponovio tu nadu, ali riječi nade čuli smo 
i od Pija Xir, 26. XI 1951. On je ustvrdio da ondašnja najnovija otkrića, 
čini se, potvrđuju tu nadu. Prošlo je došla godina od te izjave, nju je 

pojačao Pavao VI, ali izvjesnosti još nema (kod Pija Xil na nav. mj., 
br. 1184). Nema razloga da se očajava, jer čovječanstvo je postiglo to¬ 
lik napredak na tehničkom i znanstvenom polju da to ulijeva neku go¬ 
tovo neograničenu nadu u budućnost. 

Tražiti nova rješenja, dž, ali pri lome uvijek paziti na ljestvicu 
vrednota. Ljudski život i čovječje dostojanstvo predstavljaju vrhovne 
vrednote (Mater et Magistra, br. 192), a užitak ili naslada nikada nc 
smije zauzeti njihovo mjesto. Nije ii smisao za žrtvu i napor, osjećaj 
odgovornosti, vjere u Providnost i si. put kojim se dolazi do stabilnijeg 
rješenja? Kada čovjek uznastoji da bude gospodar svojih prohtjeva iz 
niže, nagonske sfere, bez sumnje će se umanjili tra^čnost toga pro 
blema. 

To ne znači da se zatvaraju oči pred čovječjom slabosti, kao i 
pred jakošću spolnog nagona. Nipošto. Samo se ide za lim da se svakoj 
vrednoti nađe njeno mje.sto. 1 da se problemu otvori horizont. Problem 
spada u popis svjetskih problema. Treba mu tražiti zajedničke, svjetske 
smjernice da se bolje riješi. Iz naroda u narod neka prodiru spoznaje, 
dostignuća, kapitali, pa i seljenja ljudi, jer sve ćc to pomoći njegovu 
rješenju {Mater ei Magisiia, br. 192; 195). 

Cime započeti? Ranim etičkim, religioznim, socijalnim odgojeni 
Uvijek odgajati čistu nakanu, jer samozavaravanje upropaSćuje hodanje 
pravim putem i stvara sve veću zbrku. To znači da treba započeti s 
imutarnjoin reformom, da iznutra izađe lijek kada je iznutra nastala i 
bolest. Prevlast seksusa može se riješiti najbolje stjecanjem gospod.stvti 
nad prohtjevima seksualnog nagona. Svaki kompromis na tom podiničju 
čovjeka dovodi do poraza. 

Plodovi. Ograničujući pitanje na moralnu gledište, kako je rečeno 
na početku ovog odgovora, neka se nitko ne čudi ako označim samo 
Jedan, glavni plod i iznesem glavni razleg. Taj plod jest u lome: iskre¬ 
nim prihvaćanjem Božje ponude upućene roditeljima da s njime sura¬ 
đuju u stvaralačkoj ljubavi neizostavnu nestaju tjeskobe i grižnje sa¬ 
vjesti u dušama bračnih drugova. Time se stvaraju izvrsne premise za 
psihičku ravnotežu. A ostali dobri plodovi za narod, državu, čovječan¬ 
stvo dolaze sami po sebi. 

Koji je razlog toj tvrdnji? Nije li ona naivna? Razlog je u tome 
što je nepobitna istina da je zakon prirode u svojoj bili harmoničan. On 
ne stvara nerada ni kontradikcije, osim ako ga se krši. Ne postoji 
kontradikcija između prirasla pučanstva i sredstva za egzistenciju to¬ 
liko koliko postoji između nesređene čovječje volje, njegove unutar¬ 
njosti i njegovih djela. Iz toga nereda izvire; vanjski neredi, izvanjske 
kontradikcije (Pijo XII, br 4804). I time smo zaokružili pitenje u njego¬ 
ve moralne konture, kako smo 1 započeli. 


Zaključci. Iz ore>ga se vidi da tekst Pavlove enciklike u br. 37 ne 
donosi nijedan uov elemenat, a još manje element koji bi bio protivan 
tradicionalnoj nauci. Kratkoća teksta možda je bila povodom za kriva 
tumačenja. Novine L' Osservalore Roinano od 19. IV donose glavne toč¬ 
ke zajedničke svim dokumentima Crkvenog učiteljstva. To su: 

u ivakom so čovjeku nalazi neotuđivo pravo na sklapanje ženid¬ 
be i na rađanje djece. To pravo spada na dostojanstvo ljudske osobe. 
Nijedan ljudski zakon ne smije to pravo dirati. 

U ime istog čovječjeg dostojanstva nitko nije ovlašten da roditelji¬ 
ma određuje ili nameće broj djece. Roditelji o tome neka odluče sami, 
prema diktatu savjesti, ali formirane u svjetlu Božjeg i prirodno-moral- 
nog zakona, i to kako ga autentično tumači Crkva; a pri svemu tome 
neka budu ispunjeni nadom u Boga, u njegovu pomoć. 

Dužnost je države da obitelji pruži raznovrsne pomoći u korist 
razvoja obiteljskog života, za podizanje standarda i pravilno uklapa¬ 
nje u šire socijalne organizme. 

I čitavo je čovječanstvo pozvano da upotrijebi sve svoje umne sna¬ 
ge da postigne Još veću vlasi nad prirodom, da ova I u ovom pitanju 
posluži čovjeku. U tome neka i katolici surađuju. To bi konkretno znači 
lo: neka se nastoji naći metoda za reguliranje porođaja u skladu s mo¬ 
ralnim normama. 

Bračnim drugovima uvijek ostaje dužnost da gospodare svojini 
nagonima. Oni će spašavati ljudsku čast kada se budu držali zahtjeva 
ljudskog do-stojanstva i u prenošenju života. Prihvatiti druga sredstva, 
u oprečnosti s Božjim i moralnim zakonima, značilo bi usvojiti materi¬ 
jalističku shvaćanje života s tim paradoksom da, dok čovjek stječe vlast 
nad prirodom, gubi vlast nad sobom i nad svojim nagonima. 


SUMMARIUM 

In cnc. Populorum Progressio quacstio de prolc regulaiicta ve) na- 
lorum ineremento minuendo vehemenier animum pulsat. Mullae arbitrariae, 
non paucae falsac ortae sunt explicationcs. In hoc articuio, responso ad quac- 
stionem de eiusdem numeri sensu, auctor osiendit Ecclesiae hac quoque in 
re semper šibi cohaerentem fuisse doctrinam. Nec potestati civili nec paren- 
(ibus ultra limites iuris iisdem a natura naturaeque Auctore datos procedcrc 
licitum esi. Sistendu autem intra limites legis moratis, legis divinae, ab £c- 
clesia authentice interpretatoe. omnium officium esto pro sua parte adiutri- 
cem manum poriggere, ut in serabrosa hac quaestione tum iuri divino tuni 
perentun; iustis dc.sideriis apte proviđeri possit. A Summo Pontifice expe- 
ctatur ouidem salutarc verbum, interea, in procreatione regulanda, vias inire 
nemini jicet, quae a Magisterio. in divina iege explicanda, improbantur, proui 
đicitur in GetS num l'l. 


39i 



